[{"text_idx": "#000000", "text": "Tanysgrifio / Prynu copi\u0308au drwy\u2019r post"}, {"text_idx": "#000001", "text": "Mae rhifyn Ionawr Y Cymro yn y siopau erbyn hyn a llais Cymru fel rhan o\u2019r Deyrnas Unedig sy\u2019n cael y sylw ar y dudalen flaen."}, {"text_idx": "#000002", "text": "Mae tystiolaeth newydd yn dangos \u2018problemau sylweddol\u2019 gyda\u2019r ffordd y cawn ein llywodraethu fel rhan o\u2019r DU. Mae Comisiwn wedi bod yn casglu tystiolaeth ac yn nodi bod: \u201c...\u2019cyfansoddiad anysgrifenedig\u2019 yn cymryd \u2018sofraniaeth\u2019 San Steffan yn ganiataol, sy\u2019n gosod cyfyngiadau sylweddol ar bobl Cymru a\u2019u cynrychiolwyr etholedig i benderfynu sut y dylen nhw gael eu llywodraethu.\u201d"}, {"text_idx": "#000004", "text": "Y ddrwgdybiaeth ddiddorol \u2013 ac od iawn \u2013 tuag Gymry Llundain yn nyddiau\u2019r enwog Samuel Pepys sydd gan yr hanesydd Melfyn Hopkin. \u201cGyda\u2019r Deddfau Uno tyrrodd mwy a mwy o Gymry i Lundain ac yn sicr roedd drwgdybiaethau tuag at y Cymry oherwydd yr iaith, acenion a dillad."}, {"text_idx": "#000005", "text": "\u201cCynyddwyd yr amheuon hyn o deyrngarwch y Cymry gan y Rhyfel Cartref a ddigwyddodd ddegawdau ynghynt. Yn astudiaeth Lloyd Bowen o bamffledi\u2019r cyfnod rhwng Ionawr 1642 a Mai 1643 cyhoeddwyd 17 pamffled yn ymosod ar y Cymry ac yn gwawdio\u2019r Cymry gan greu\u2019r ddelwedd bod y Cymry yn dwp, yn lladron ac yn or-hoff o gaws!\u201d Caws...BE?"}, {"text_idx": "#000006", "text": "Mae\u2019n amser i ni gyd ddefnyddio ein harian i greu system gyfalafol gydwybodol a Chymreig yn o\u0302l y colofnydd busnes Gari Wyn Jones. \u201c...y gwir yw mai un o\u2019r rhesymau yn amlach na pheidio nad yda\u2019 ni wedi magu digon o entrepreneuriaid Cymreig ydy\u2019r ffaith nad yda\u2019 ni\u2019n ddigon hyderus wrth ymdrin ag arian\u201d"}, {"text_idx": "#000007", "text": "Ac \u2013 a wyddoch chi mai Cymru sydd a\u0302\u2019r nifer fwyaf o welyau\u2019r pen i dwristiaid o holl wledydd Ewrop ...hmmm!"}, {"text_idx": "#000008", "text": "Darllenwch fwy am y pynciau uchod a llawer mwy yn rhifyn cyntaf y flwyddyn!"}, {"text_idx": "#000009", "text": "Mae rhifyn Ionawr Y Cymro ar gael o siopau ar draws Cymru. I dderbyn copi drwy\u2019r post bob mis trefnwch danysgrifiad blwyddyn i\u2019r Cymro am \u00a327 trwy gysylltu a\u0302 ni: gwyb@ycymro.cymru"}, {"text_idx": "#000010", "text": "Cyhoeddir gan Cyfryngau Cymru Cyf."}]